|  |  |
| --- | --- |
| **CONSILIUL JUDEȚEAN VRANCEA**  **Direcția Dezvoltare și Promovare**  **Birou Relații Interne, Internaționale și Diaspora**  **Nr. 603 din 11.01.2024** | **Se aprobă,**  **Președinte**  **Cătălin TOMA** |

**CAIET DE SARCINI**

**Privind achiziția de servicii de organizare a evenimentului ”24 ianuarie 2024 – 165 de ani de la Unirea Principatelor Române”**

Prezentul caiet de sarcini conține specificații tehnice minime în baza cărora ofertantul va întocmi oferta tehnică și financiară, făcând parte integrantă din documentația de atribuire în vederea participării la procedura având ca obiect atribuirea serviciilor de organizare a evenimentului ”**24 ianuarie 2024 – 165 de ani de la Unirea Principatelor Române**” și constituie ansamblul cerințelor minime pe baza cărora fiecare ofertant elaborează propunerea tehnică și financiară.

1. **Prevederi generale**
2. **Achizitor/autoritate contractantă**

UAT Județul Vrancea

1. **Obiectul contractului**

Prestarea serviciilor pentru organizarea evenimentului ”24 ianuarie 2024 – 165 de ani de la Unirea Principatelor Române”

1. **Valoarea achiziției**

95.660 lei fără TVA.

1. **Necesitatea și oportunitatea**

Vrancea, unul dintre județele României în care au avut loc evenimente istorice definitorii pentru țara noastră dar și pentru întreaga lume, sărbătorește, an de an, cu emoție și solemnitate Unirea Principatelor Române înfăptuită pe aceste meleaguri la data de 24 ianuarie 1859. La această dată, în urmă cu 165 de ani, s-au pus temeliile statului român modern prin actul Unirii Principatelor Române, moment istoric care amintește cu emoție și mândrie de dorința de unitate a strămoșilor noștri, Unirea de la 1859 reprezentând primul pas făcut pentru împlinirea visului românilor, acela de a avea o Românie Unită.

În cadrul activităților organizate să marcheze 165 de ani de la Unirea Principatelor Române, propunem desfășurarea de ceremoniale în data de 24 ianuarie 2024 și implicarea elevilor din județul Vrancea de la Colegiul Național Unirea, Colegiul Național ”Al. I. Cuza” și Centrul de Excelență Vrancea în organizarea Concursului de robotică Focșani Tech Challenge. Concursul presupune proiectarea, construirea și programarea unui robot, cu respectarea unor condiții și parametri stabiliți prin regulamentul concursului.

Astfel, Consiliul Județean Vrancea, în parteneriat cu Centrul de Excelență Vrancea și cele două colegii reprezentative ale județului Vrancea, care poartă nume cu o simbolistică specială pentru momentul Unirii de la 1859, va organiza la Focșani această competiție de robotică în care se vor întrece echipe din întreaga țară.

Unirea de la 1859 a reprezentat pentru toți românii un pas spre modernitate, iar prin organizarea acestei competiții ne dorim să promovăm excelența într-un domeniu inovativ care va conduce, tot mai mult, la progresul societății actuale și, în același timp, vom promova județul Vrancea în rândul participanților din toată țara ce vor sosi la noi în județ cu această ocazie.

1. **Scopul**

Prin achiziția serviciilor de organizare a evenimentului **”24 ianuarie 2024 – 165 de ani de la Unirea Principatelor Române”** se dorește identificarea unor prestatori care să răspundă tuturor cerințelor ce vor fi descrise în cele ce urmează. Astfel, prestatorii vor oferi întreaga gamă de servicii solicitate în prezentul caiet de sarcini la standardele solicitate de autoritatea contractantă.

În același timp, organizarea evenimentului se dorește a fi un instrument cu impact puternic național pentru promovarea din punct de vedere istoric a județului Vrancea.

1. **Considerații generale**

**Locații:** Municipiul Focșani, județul Vrancea

**Participanți la evenimente:** cetățenii județului Vrancea și aijudețelor limitrofe, personalități publice, turiști

**Perioada:** 24 ianuarie 2024

Organizarea și implementarea evenimentului ”24 ianuarie 2024 – 165 de ani de la Unirea Principatelor Române” va consta în achiziția următoarelor servicii:

**Servicii de organizare si prestare eveniment**

* **Realizare invitații cu plic**
* **Asigurare combustibil torțe**
* **Asigurare fitile torțe**
* **Fular tricolor**
* **Cocarde**
* **Bandă tricolor 2 cm**
* **Bandă tricolor 3 cm**
* **Stegulețe tricolor**
* **Steag România pentru catarg, cu tiv, 240/360 cm**
* **Steag UE pentru catarg, cu tiv, 240/360 cm**
* **Steag NATO pentru catarg, cu tiv, 240/360 cm**
* **Banner podium 9/1 m**
* **Panou 3x5 m**
* **Asigurare butaforie, montaj, demontaj și transport agabaritic**
* **Mochetă roșie**
* **Asigurare catering invitați**
* **Asigurare cadouri invitați**
* **Asigurare sală competiție dotată cu sonorizare și ecrane performante**
* **Asigurare masă prânz participanți concurs**
* **Asigurare panou textil eveniment**
* **Ecusoane**
* **Pixuri inscripționate**
* **Magneți frigider**
* **Mapă concurs**
* **Diplome**
* **Brățară textil eveniment**

1. **Descrierea serviciilor. Cerințe si specificații tehnice**

Pentru buna desfășurare a evenimentului ”24 ianuarie 2024 – 165 de ani de la Unirea Principatelor Române”, intră în sarcina prestatorului realizarea unui număr de ***50 de invitații cu plic***, în format A4 pliat în 3, din hârtie tip pergament de culoare gălbuie, cu inserții aurii, pentru care autoritatea contractantă va da ”bun de tipar”.

În vederea bunei realizări a activității de retragere cu torțe, prestatorul are sarcina de a asigura ***50 l combustibil pentru torțe*** și ***20 ml fitile pentru torțe.*** În același timp, presatorul trebuie să asigure un număr de ***200 fulare tricolor*** cu dimensiunea de 150x20 cm, din material textil, un număr de ***200 cocarde tricolor,*** precum și ***500 m bandă tricolor*** de 2 cm lățime și ***500 m bandă tricolor*** de 3 cm lățime***.***

Prestatorul are sarcina de a asigura un număr de ***500 stegulețe tricolor*** de hârtie, cu dimensiunea de 13x21 cm, care vor fi oferite participanților la manifestări, dar și ***trei steaguri (România, NATO și UE)cu dimensiunea de 240x360 cm*** din material textil, cu tiv, care vor fi amplasate pe catargele de pe esplanada din Piața Unirii din Municipiul Focșani.

Pentru a asigura vizibilitatea evenimentului, prestatorul are sarcina de a realiza un ***banner*** cu dimensiunea de 9/1 m, din material poliplan, pe care va fi trecută denumirea evenimentului, pentru care autoritatea contractantă va da ”bun de tipar”. În același timp, prestatorul va realiza un ***panou din poliplan***, pe structură de țeavă rectangulară, cu dimensiunea de 3x5 m, pe care va fi trecută denumirea evenimentului, pentru care autoritatea contractantă va da ”bun de tipar”.

Prestatorul va asigura, de asemenea, în data de 24 ianuarie 2024 ***butaforia*** ce va fi amplasată în Piața Unirii, reprezentată de următoarele elemente: ***Borna Orașului***, cu o înălțime minimă de 250 cm realizată din cadru de țeavă rectangulară acoperită cu material poliplan printat în policromie, cu baza de minim 115 cm și dimensiunea la vârf de minim 61 cm, ***2 case de epocă***, cu dimensiunea de minim 750/400 cm realizate din cadru de țeavă și poliplan printat, ***figurine de epocă (1 femeie, 1 bărbat și 1 trăsură)*** care să aibă următoarele dimensiuni: femeia și bărbatul să aibă, fiecare în parte, dimensiunea de 70/170 cm, iar trăsura minim 190/430 cm, să fie realizate din material KMX routat pe contur cu autocolant printat și laminat, ***turn*** format din două părți, baza de minim 350 cm și partea superioară de minim 220 cm, având astfel o înălțime minimă de 600 cm, cu adâncime de minim 80 cm și lățime de minim 250 cm, realizat din cadru de țeavă și poliplan printat. Turnul va fi încadrat ***de 2 panouri*** cu dimensiunea minimă de 190/140 cm realizate din cadru de țeavă și poliplan printat, ***panou central*** ce va fi amplasat pe esplanada din Piața Unirii, cu dimensiunea minimă de 500/600 cm, realizat din cadru de țeavă și poliplan printat în policromie, ***2 panouri*** realizate din cadru de țeavă și poliplan printat în policromie, primul panou având dimensiunea de minim 300/246 cm, iar al doilea având dimensiunea minimă de 550/240 cm, ***ansamblu de 3 panouri*** realizate din cadru de țeavă și poliplan printat în policromie, care să aibă următoarele dimensiuni: primul cu o dimensiune minimă de 460/240 cm, al doilea cu o dimensiune minimă de 200/200 cm și un al treilea panou cu dimensiunea minimă de 550/240 cm. În același timp, prestatorul va asigura ***transportul agabaritic, montarea și demontarea butaforiei***, dar și ***mocheta roșie*** care va fi montată pe spațiul de pe esplanada din Piața Unirii din Municipiul Focșani.

Prestatorul are sarcina de a asigura, în data de 24 ianuarie 2024, ***catering*** pentru un număr de 100 de persoane, reprezentat de băuturi calde (tip ceai), băuturi răcoritoare, apă, cafea și platouri gustări reci și calde, pentru oficialii ce vor participa la manifestările dedicate celebrării a 165 de ani de la Unirea Principatelor Române, produse ce vor fi furnizate la sediul UAT Județul Vrancea, înainte de începerea manifestărilor din Piața Unirii.

Intră în sarcina prestatorului și realizarea unui număr de 50 de ***cadouri*** pentru invitați care să conțină elemente privind specificul județului Vrancea (de tipul, dar fără a se limita, seturi de 2 sticle vin de Vrancea în cutie de carton personalizată), precum și a momentului Unirii de la 1859.

Pentru buna desfășurare a competiției de robotică *Focșani Tech Challenge,* prestatorul are sarcina de a asigura o ***sală*** cu o capacitate de 300 de persoane, care să dispună de ***sistem de sonorizare și video, cu ecrane de înaltă performanță***, în care se va desfășura competiția Focșani Tech Challenge.

Pentru echipele ce vor participa la ediția din acest an a Focșani Tech Challenge prestatorul are sarcina de a asigura ***masa de prânz*** pentru un număr de 300 de persoane, reprezentată, dar fără a se limita la aperitiv, fel principal, desert, apă, băutură carbogazoasă.

Pentru buna vizibilitate a evenimentului, dar și pentru promovarea județului, prestatorul are sarcina de a realiza ***un panou textil pe structură metalică*** cu dimensiunea de 3x2,5 m, un număr de ***300 pixuri*** și a ***300 de ecusoane***pe care să fie inscripționate însemnele UAT Județul Vrancea și denumirea evenimentului, pentru care autoritatea contractantă va da ”bun de tipar”.

În același timp, în vederea promovării județului Vrancea în rândul participanților, prestatorul are sarcina de a realiza ***300 magneți frigider*** cu dimensiunea de 10/10 cm, din stiplex printat și routat, cu magnet pe verso, stilizat în forma județului Vrancea. Prestatorul va fi responsabil cu grafica și editarea acestora, pentru care autoritatea contractantă va da ”bun de tipar”.

Pentru buna organizare a evenimentului, vor mai fi realizate un număr de ***300 mape*** în format A3+ cu buzunar și cotor și vor fi imprimate doar pe față, pe carton lucios. Prestatorul va fi responsabil cu grafica și editarea acestora, pentru care autoritatea contractantă va da ”bun de tipar”.

Vor fi realizate 3***00 diplome*** pentru participanții la competiție, în format A4 din carton de culoare albă și vor avea însemnele UAT Județul Vrancea. Prestatorul va fi responsabil cu grafica și editarea acestora, pentru care autoritatea contractantă va da ”bun de tipar”.

Tot pentru buna vizibilitate a evenimentului, prestatorul va realiza, de asemenea, și un număr de ***300 brățări textile,*** cu lățimea de 1 cm,printate pe o singură parte, cu inel de plastic.

**Prestatorul va fi responsabil pe durata întregului eveniment de:**

1. Asamblarea și dezasamblarea butaforiei necesare realizării decorurilor din perimetrul în care se desfășoară evenimentul ”24 ianuarie 2024 – 165 de ani de la Unirea Principatelor Române”;
2. Respectarea cronologiei conform programului care va fi stabilit de comun acord între ofertant și autoritatea contractantă;
3. Ambulanța, pompierii, colectarea deșeurilor și dirijarea circulației, asigurarea curățeniei în zona vizată de eveniment, autorizațiile de funcționare etc., vor fi asigurate și coordonate de către achizitor.